CELEX: C2004/217/58
Language: da
Date: 2004-08-28 00:00:00
Title: Sag T-248/04: Sag anlagt den 21. juni 2004 af Scania AB (Publ) mod Kommissionen for De Europæiske Fællesskaber

28.8.2004   
            
            
               DA
            
            
               Den Europæiske Unions Tidende
            
            
               C 217/32
            
         Sag anlagt den 21. juni 2004 af Scania AB (Publ) mod Kommissionen for De Europæiske Fællesskaber
   (Sag T-248/04)
   (2004/C 217/58)
   Processprog: engelsk
   Ved De Europæiske Fællesskabers Ret i Første Instans er der den 21. juni 2004 anlagt sag mod Kommissionen for De Europæiske Fællesskaber af Scania AB (Publ), Södertälje (Sverige), ved lawyers D. Arts og F. Herbert, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning af 7. april 2004 om godkendelse af Volvos frasalg af A-aktier gennem Ainax.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anført, at Kommissionens godkendelse af fusionen mellem Volvo og Renault Vehicules Industriels (1) var betinget af, at Volvo frasolgte sine aktier i Scania (»Scania-tilsagnet«). I den anfægtede beslutning accepterede Kommissionen Volvos forslag til vilkårene for frasalget, i henhold til hvilke Volvo skulle overdrage selskabets tilbageværende Scania-aktier til et datterselskab, Ainax. Sagsøgeren har ligeledes anført, at aktierne i Ainax skulle udloddes som dividende til Volvos aktionærer.
   Efter sagsøgerens opfattelse tilsidesætter den anfægtede beslutning Scania-tilsagnet som fastsat i Kommissionens beslutning af 1. september 2000, samt artikel 6, stk. 1, litra c), og artikel 6, stk. 2, i forordning nr. 4064/89 (2).
   Sagsøgeren har anført, at stiftelsen af selskabet Ainax som mellemled tjener til bevarelse af den aktiepost, som for nuværende kontrolleres af Volvo, snarere end til fordeling af denne blandt Volvos aktionærer. Sagsøgeren har desuden anført, at Renault gennem sin ejerandel af Volvo på ca. 20 % kontrollerer ca. 20 % af Ainax, som for sit vedkommende kontrollerer ca. 25 % af Scania. Sagsøgeren har på denne baggrund gjort gældende, at den valgte frasalgsmetode giver Renault, og indirekte Volvo, en væsentlig indflydelse på sagsøgeren og et særligt insiderkendskab til selskabets forretningshemmeligheder. Sagsøgeren er derfor ikke i stand til at udgøre et uafhængigt alternativ til Volvo-Renault V.I.-koncernen.
   
      (1)  Kommissionens beslutning af 1. september 2000 om en fusions forenelighed med det fælles marked (sag nr. IV/M.1980 — 3* VOLVO/RENAULT V.I.), Rådets forordning (EØF) nr. 4064/89 (EFT C 301, s. 23).
   
      (2)  Rådets forordning (EØF) nr. 4064/89 af 21. december 1989 om kontrol med fusioner og virksomhedsovertagelser (EFT L 257, s.13).